CELEX: 62011TN0370
Language: el
Date: 2011-07-08 00:00:00
Title: Υπόθεση T-370/11: Προσφυγή της 8ης Ιουλίου 2011 — Πολωνία κατά Επιτροπής

1.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 290/9
            
         Προσφυγή της 8ης Ιουλίου 2011 — Πολωνία κατά Επιτροπής
   (Υπόθεση T-370/11)
   2011/C 290/12
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Δημοκρατία της Πολωνίας (εκπρόσωπος: M. Szpunar, βοηθός υφυπουργός)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει καθ’ ολοκληρία την [κοινοποιηθείσα υπό τον αριθμό Ε(2011) 2772] απόφαση της Επιτροπής 2011/278/ΕΕ της 27ης Απριλίου 2011, σχετικά με τον καθορισμό ενωσιακών μεταβατικών κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως
   
   Προς στήριξη της προσφυγής της η προσφεύγουσα προβάλλει τους ακόλουθους λόγους.
   
               1)
            
            
               Ο πρώτος λόγος αντλείται από
               
                           —
                        
                        
                           παράβαση του άρθρου 194, παράγραφος 2, δεύτερο εδάφιο, ΣΛΕΕ σε συνδυασμό με το άρθρο 192, παράγραφος 2, στοιχείο γ', ΣΛΕΕ, καθόσον δεν ελήφθησαν υπόψη οι ιδιαιτερότητες κάθε κράτους μέλους όσον αφορά τα χρησιμοποιούμενα καύσιμα και καθόσον οι δείκτες αναφοράς υπολογίστηκαν με βάση την ενεργειακή απόδοση του φυσικού αερίου, αυτό δε το καύσιμο χρησιμοποιήθηκε ως βάση αναφοράς.
                        
                     
         
               2)
            
            
               Ο δεύτερος λόγος αντλείται από
               
                           —
                        
                        
                           παραβίαση της αρχής της ίσης μεταχείρισης και παράβαση του άρθρου 191, παράγραφοι 2 και 3, ΣΛΕΕ, καθόσον δεν ελήφθησαν υπόψη κατά την έκδοση της προσβαλλομένης αποφάσεως οι διαφορετικές καταστάσεις στις διάφορες περιοχές της Ευρωπαϊκής Ένωσης.
                        
                     
         
               3)
            
            
               Ο τρίτος λόγος αντλείται από
               
                           —
                        
                        
                           παράβαση του άρθρου 5, παράγραφος 4, ΣΕΕ (αρχή της αναλογικότητας), καθόσον με την προσβαλλόμενη απόφαση οι δείκτες αναφοράς προσδιορίστηκαν σε πολύ περιορισμένο επίπεδο σε σχέση με όσα απαιτούνται για την επίτευξη των σκοπών της οδηγίας 2003/87/ΕΚ.
                        
                     
         
               4)
            
            
               Ο τέταρτος λόγος αντλείται από
               
                           —
                        
                        
                           παράβαση του άρθρου 10 σε συνδυασμό με το άρθρο 1 της οδηγίας 2003/87/ΕΚ και από έλλειψη αρμοδιότητας της Ευρωπαϊκής Επιτροπής να εκδώσει την προσβαλλόμενη πράξη.